OpenLLM-France/wikimedia huggingface dataset:
# Cooper City

Cooper City és una població dels Estats Units a l'estat de Florida. Segons el cens de l'1 de juliol de 2006 tenia 30.062 habitants.

## Demografia

Segons el cens del 2000, Cooper City tenia 27.939 habitants, 9.123 habitatges, i 7.827 famílies. La densitat de població era de 1.698,8 habitants per km².
Dels 9.123 habitatges en un 51,5% hi vivien nens de menys de 18 anys, en un 70,8% hi vivien parelles casades, en un 11,9% dones solteres, i en un 14,2% no eren unitats familiars. En el 10,8% dels habitatges hi vivien persones soles el 3,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,3.
Per edats la població es repartia de la següent manera: un 31,3% tenia menys de 18 anys, un 6,3% entre 18 i 24, un 30,2% entre 25 i 44, un 25,5% de 45 a 60 i un 6,7% 65 anys o més.
L'edat mediana era de 37 anys. Per cada 100 dones de 18 o més anys hi havia 88,8 homes.
La renda mediana per habitatge era de 75.166 $ i la renda mediana per família de 78.172 $. Els homes tenien una renda mediana de 51.931 $ mentre que les dones 33.788 $. La renda per capita de la població era de 27.474 $. Entorn del 2,9% de les famílies i el 3,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cooper City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Cooper City». American Fact Finder. Oficina del Cens dels Estats Units, 12-01-2010.
# Pailebot

El terme pailebot és un sinònim de goleta. Originalment, en l'època en què els pràctics anaven a vela, es desenvoluparen als Estats Units una mena especial de goletes amb aparells simplificats i fàcils de manejar (en tota mena de temps i de mar) amb una tripulació molt reduïda. A més de ser mariners podien desplaçar-se a gran velocitat. Es tractava dels "pilot boats". D'aquí la paraula pailebot, que derivada directament de l'anglès "pilot's boat". Segons la GEC és una goleta petita, rasa i fina, sense gàbies, no gaire diferent de la goleta pròpiament dita.
En aigües del Mediterrani la denominació s'aplicava a tota mena de goletes. A les Illes Balears alguns pailebots mercants treballaren fins als anys 50 del segle passat.
El Museu Marítim de Barcelona és propietari del pailebot de tres pals, el "Santa Eulàlia", declarat el juny de 2011 bé cultural d'interès nacional.

## Els pilot boats americans

Deixant de banda el desenvolupament dels "pilot's boats", molt relacionat amb els clípers de Baltimore, alguns dels veritables pailebots usats pels pràctics nord-americans tenien algunes característiques particulars. El disseny fou imitat a altres països.
El dos pals, major i trinquet, eren molt robustos i estaven molt inclinats cap a popa. Això permetia prescindir de les burdes volants sense haver de patir per la resistència dels pals. Normalment només tenien un floc, generalment sense recobriment i envergat en una botavara. A vegades aquests flocs eren auto-viradors (No calia tocar les escotes - o, en aquest cas, l'escota- en les virades per avant). Sovint les cangrees no anaven envergades a la botavara respectiva. Només estaven fermades pels punys d'amura i escota.

## Els pailebots militars

Hi ha nombrosos exemples de pailebots militars. Sovint anaven armats amb un o dos canons i feien tasques d'exploració i enllaç.

## Referències

* ↑ Fernández de Navarrete, Martín;Diccionario marítimo español(castellà)
* ↑ «Pailebot». Gran Enciclopèdia Catalana. Barcelona: Grup Enciclopèdia Catalana.
* ↑ «Declarat bé cultural d'interès nacional el pailebot Santa Eulàlia». Cultura21, 30-06-2011. Arxivat de l'original el 14 d’agost 2014. [Consulta: 30 juny 2011].
* ↑ Kemp, D. A Manual of Yacht and Boat Sailing. H. Cox, 1882, p. 584 [Consulta: 8 setembre 2021].
* ↑ "Corzo", pailebot de 4 canons. Any 1858.(castellà)
* ↑ Pailebots del'Armada espanyola (1856)(castellà)

## Bibliografia

* Footner, Geoffrey; Tidewater Triumph:The Development and Worldwide Success of the Chesapeake Bay Pilot Schooner. Arxivat 2008-08-20 a Wayback Machine. (anglès)
* Leather, John; The Gaff Rig Handbook: History, Design, Techniques, Developments (anglès)

## Vegeu també

* Goleta

## Enllaços externs

* Pailebots o pailebotes de cabotaje o gran Cabotaje en el Mediterráneo occidental(castellà)
* Santa Eulàlia (pailebote) a YouTube
# Pelegrinatge de Gràcia

El Pelegrinatge de Gràcia, (en anglès: Pilgrimage of Grace) va ser una revolta que esclatà a York, Regne d'Anglaterra, l'any 1536, en protesta per la Reforma Protestant duta a terme per Enric VIII d'Anglaterra, i en defensa també d'altres reivindicacions polítiques, socials i econòmiques, que conduí a la dissolució dels monestirs. De manera precisa, el terme "Pelegrinatge de Gràcia" es refereix a la insurrecció a York, encara que de vegades s'utilitza per descriure els avalots que, en general, ocorreguts al Nord d'Anglaterra, a partir del Lincolnshire, dotze dies abans del "Pelegrinatge de Gràcia" en sentit estricte. La rebel·lió, que també demanava la legitimitat de Maria Tudor, va ser reprimida sense pietat.

## Referències

* ↑ Geoffrey Moorhouse. The Pilgrimage of Grace (2002)
* ↑ Porter, Linda. Mary Tudor: The First Queen (en anglès). Londres: Little, Brown, 2007, p. 124–125. ISBN 978-0-7499-0982-6. OCLC 230990057.

## Enllaços externs

* HistoryLearningSite.co.uk - El Pelegrinatge de Gràcia (anglès)
# Phyllomedusa duellmani

Phyllomedusa duellmani és una espècie de granota que viu al Perú.
Està amenaçada d'extinció per la pèrdua del seu hàbitat natural.

## Referències

* Angulo, A., Arizabal, W., Lehr, E. & Martinez, J.L. 2004. Phyllomedusa duellmani. Llista Vermella d'Espècies Amenaçades de la UICN 2006. Consulta: 10 de gener de 2008.
# Pedraza de Campos

Pedraza de Campos és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 162 | 146 | 125 | 115 |
# Petrell alanegre

El petrell alanegre (Pterodroma nigripennis) és un ocell marí de la família dels procel·làrids (Procellariidae), d'hàbits pelàgics, que habita al Pacífic i cria a les illes de Lord Howe, Norfolk, Portland, Kermadec, Three Kings, Chatham i Tubuai.
# Petre Steinbach

Petre Steinbach (Temesvár, 1 de gener de 1906 - 1996) fou un futbolista romanès de la dècada de 1930.
Fou internacional amb Romania i disputà el Mundial de 1930. Fou jugador de CAM Timișoara, Colţea Braşov, Unirea Tricolor Bucureşti i Olympia Bucureşti.

## Referències

* ↑ Petre Steinbach Fitxa i estadístiques a la FIFA
* ↑ «Historia.ro». Arxivat de l'original el 2016-12-26. [Consulta: 21 juliol 2018].
* ↑ «Stats on Romaniasoccer.ro».
# Pic dels Gorgs (Castell de Vernet)

El Pic dels Gorgs és una muntanya de 2.636,8 metres del terme comunal de Castell de Vernet, de la comarca del Conflent, a la Catalunya del Nord.
Es troba en el centre del sector més sud-oriental del terme de Castell de Vernet, al nord de la Portella dels Tres Vents i a llevant de la Portella de Leca. És just a l'est de Coma Mitjana i al sud dels Estanyols.

## Referències

* ↑ El Pic dels Gorgs en els ortofotomapes de l'IGN
# Philippe Busquin

Philippe Busquin (Feluy, Bèlgica 1941) és un polític i professor universitari belga que actualment forma part del Parlament Europeu i que anteriorment fou membre de la Comissió Prodi.

## Biografia

Va néixer el 6 de gener de 1941 al poble de Feluy, situat al municipi de Seneffe, que forma part de la província d'Hainaut. Va estudiar física a la Universitat de Brussel·les, en la qual es va graduar el 1962, i de la qual ha estat professor.

## Activitat política

Membre del Partit Socialista, l'any 1979 fou escollit diputat a la cambra de representants fins al 1994, moment al qual va passar a ser senador. L'any 1980 fou escollit Ministre d'Educació per part del primer ministre Wilfried Martens. L'any 1981 va esdevenir ministre de l'Interior. El 1982 fou nomenat ministre de Pressupostos i d'Energia de Valònia i el 1988 novament fou nomenat ministre, en aquesta ocasió d'Assumptes Socials, càrrec que va mantenir fins al 1992. Aquell any fou nomenat President del seu partit.
L'1 de gener de 2007 va esdevenir burgmestre de Seneffe tot i mantenir el seu mandat de diputat europeu.
Fou escollit eurodiputat en les eleccions europees de 1999 i va renunciar al seu escó el setembre d'aquell any per a esdevenir Comissari Europeu de Recerca en la Comissió Prodi. Abandonà la Comissió Prodi el 2004 per encapçalar, novament, les eleccions europees de 2004, quan Louis Michel va substituir-lo. Com a eurodiputat encapçala la Comissió d'Indústria, Investigació i Energia.

## Referències

* ↑ Europa Publications. The International Who's Who 2004. Psychology Press, 2003, p. 252–253. ISBN 978-1-85743-217-6 [Consulta: 8 octubre 2017].
* ↑ «Philippe Busquin». Academia Europaea. [Consulta: 8 octubre 2017].

## Enllaços externs

* (castellà) Informació de Philippe Busquin al Parlament Europeu
# Pitolau

Pitolau (Pitholaus, Peitholaus o Pytholaus, Πειθόλαος, Πυθόλαος) fou un dels tres assassins d'Alexandre de Feres el 352 aC.
Pitolau i el seu germà Licofró II foren expulsats de Feres per Filip II de Macedònia, però Pitolau va recuperar després la tirania, només per ser expulsat una segona vegada per Filip II molt ràpidament.
Va ser honorat amb la ciutadania atenenca però després en va ser privat amb l'excusa que l'havia obtingut amb motius falsos.

## Referències

* ↑ Diodor de Sicília, Βιβλιοθήκη ἱστορική, Libre XVI, 37.3
# Carta Atlàntica

La Conferència de Terranova o Carta Atlàntica és un document d'una pàgina redactat per Churchill i Roosevelt al vaixell Príncep de Gal·les l'any 1941, durant la Segona Guerra Mundial. Conté uns principis que inclouen el desarmament, la pau i els drets humans, i es va convertir en la base del dret internacional modern.
Es va convocar a l'illa canadenca de Terranova. La Unió Soviètica ja havia entrat en guerra, però els soviètics intentaven aturar la marea de la invasió alemanya, i la seva presència a Terranova va ser impossible. Va ser la primera conferència de les grans potències aliades durant la Segona Guerra Mundial, on malgrat les seves radicals diferències ideològiques, el capitalisme i el comunisme es van esforçar per enderrocar el totalitarisme nazi.
Els Estats Units encara no havien entrat a la contesa, tot i que era previsible que, igual que en la Primera Guerra Mundial, la campanya submarina alemanya a l'Atlàntic conduís a la intervenció nord-americana. De moment, Washington hi acudia amb ajuda militar (d'acord amb la Llei de préstecs i arrendaments) en socors dels britànics. De la conferència de Terranova van sorgir unes declaracions molt genèriques, sintetitzades en la Carta Atlàntica. En conjunt, tenien un to idealista que recordava molt els catorze punts enunciats pel president Woodrow Wilson el 1917.
Si s'exclou la conferència de Terranova, celebrada l'agost de 1941, entre Churchill i Roosevelt quan encara no havien entrat a la guerra ni els soviètics ni els nord-americans, les celebrades el 1943 (conferència de Casablanca, Conferència del Caire i conferència de Teheran) van ser bàsicament la coordinació estratègica entre les potències aliades, en un moment en què ja tenien la iniciativa militar sobre les potències de l'Eix.

## Referències

* ↑ Olivia Vall i Paul Gready, Els drets humans, editat per Intermón Oxfam, 2007. ISBN 9788484524885 (català)
# Upeneus davidaromi

Upeneus davidaromi és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 19,4 cm de longitud total.

## Distribució geogràfica

Es troba al Mar Roig.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Upeneus francisi

Upeneus francisi és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir 7,2 cm de longitud total.

## Distribució geogràfica

Es troba a Nova Zelanda.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Videoclub (desambiguació)

«Videoclub» té aquests significats:
* Videoclub, botiga on es lloguen i compren vídeos.
* Videoclub (banda), duo musical francès format per Adèle Castillon i Matthieu Reynaud.
* Videoclub (pel·lícula), pel·lícula xilena de 2013 dirigida per Pablo Illanes
# V de la Sageta

V de la Sageta (V Sagittae) és un sistema estel·lar binari variable cataclísmic de la constel·lació de la Sageta que s'espera que es converteixi en nova i breument esdevingui el punt de llum més lluminós de la Via Làctia i del cel terrestre al voltant de l'any 2083. El sistema està compost per un estel de seqüència principal d'aproximadament 3,3 masses solars i una nana blanca d'aproximadament 0,9 masses solars; el fet que la nana blanca sigui menys massiva que la seva companya és molt poc habitual, i V Sagittae és l'única font de raigs X supertous cataclísmica no magnètica variable trobada fins al moment.
V de la Sageta ha incrementat la seva lluminositat en un factor de 10 durant el darrer segle i, segons investigacions publicades el 2020, s'espera que continuï augmentant-la i que esdevingui breument l'estel més brillant del cel nocturn als voltants del 2083 (amb una tolerància d'11 anys abans o després). Durant els darrers mesos el sistema estel·lar es fusionarà, esdevindrà una nova i, finalment, una gegant roja.
Els estels del sistema orbiten l'un al voltant de l'altre cada més o menys 0,514 dies i s'eclipsen durant cada òrbita. El període orbital decreix actualment per 4,73*10$^{−10}$ dies per cicle, una taxa que s'accelerarà.

## Referències

* ↑ «Nuevas estrellas de tipos espectrales tempranos con H alfa en emision entre l = 338 degres y l = 33 degres». Boletin de los Observatorios Tonantzintla y Tacubaya, 1955, pàg. 19–22.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 3 4 5 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ «Vitesses radiales. Catalogue WEB: Wilson Evans Batten. Radial velocities: The Wilson-Evans-Batten catalogue». Astronomy and Astrophysics, 01-12-1995, pàg. 269–280.
* 1 2 «Binary star V Sagittae to explode as very bright nova by century's end» (en anglès americà).
* ↑ «CNN - Breaking News, Latest News and Videos». Arxivat de l'original el 2020-01-13.
* ↑ «235th AAS Session Meeting Abstracts Table of Contents», 02-01-2020.
# Viladebait

Viladebait és una masia situada al municipi de Castellar de la Ribera, a la comarca catalana del Solsonès.

## Enllaços externs

* Fototeca del Solsonès: Article referit a aquesta masia
# Vegueria de Lleida

* Aquest article tracta de la vegueria del segle XII-XVIII
Vegueria de Lleida Vegueria de Lleida i Pallars :
| ← ← segle XII — 1716 → → → ||
| Capital | Lleida |
| Període històric | Edat mitjana - Edat Moderna |
| • Establiment | segle XII |
| • Decrets de Nova Planta | 1716 |
La Vegueria de Lleida (segle xii - segle xviii) fou una antiga demarcació administrativa de Catalunya que existí fins als Decrets de Nova Planta del 1716.
Durant la seva existència, aquesta demarcació tingué uns límits força canviants. L'any 1192 se li incorporà la vegueria del Pallars, constituint la Vegueria de Lleida i Pallars. El 1396 va incorporar la vegueria de Camarasa com a sotsvegueria passant a anomenar-se de Lleida, Pallars i Camarasa. Abans de la dissolució de la vegueria pel decret de Nova Planta (1716) s'havien segregat la vegueria de Balaguer i la d'Agramunt, i la de Pallars es mantingué com una sotsvegueria.
L'edicte del marquès de Castel-Rodrigo, del 2 de gener de 1719, creà el corregiment de Lleida.
Llista de veguers:
* Bernat de Pont, 1302-1314.
* Onofre de Merlès.

## Referències

* ↑ Història de Lleida. vol.2. F. Camps Calmet, 1975, p. 650.
# Vainilla africana

La vainilla africana (Vanilla africana) és una planta enfiladissa perenne de tiges suculentes, que formen una tija llarga. La planta creix als arbres, i s'hi recolza amb arrels aèries. Sovint és epífita, o es converteix en epífita. La planta s'utilitza a vegades localment com a font de fibra i medecina.

## Descripció

Té una tija esvelta, d'alta escalada. Les fulles en són peciolades; les bràctees ovals, agudes. Els sèpals i pètals no vists, el llavi n'és trilobulat; té els lòbuls laterals arredonits i el lòbul frontal deltoideoval; té un disc amb una cresta peluda al centre, que s'estén fins a la base del llavi.

## Hàbitat

Viu als boscs primaris i secundaris, amb vegetació arbustiva densa, i en plantacions en elevacions des del nivell de la mar fins a 900 metres d'alçada. Es classifica com a enfiladissa de fulla perenne en la selva.

## Reproducció

Per llavors.

## Usos
### Medicina tradicional

Les fulles escalfades es matxuquen, i es barregen amb un pebre: la saba de la mateixa planta s'aplica a l'oïda per guarir la inflamació.

### Altres usos

Les arrels aèries d'aquesta planta de vainilla s'empren com a cordes per a una sèrie d'instruments com ara les guitarres a Ghana i Gabon i mandolines a la República del Congo.

## Referències

* Gènere Vanilla en ITIS.
* J. Proc. Linn. Soc. Bot. 6:137 (1862).

## Enllaços externs

* The Ferns Info
* African orchids
# UART

Un transmissor/receptor asíncron universal (generalment abreujat com UART en anglès) és un tipus de «receptor/transmissor asíncron», una peça de maquinari que tradueix dades entre formes paral·leles i serials. UARTs s'utilitzen comunament en conjunció amb altres estàndards de comunicació com EIA RS-232.
Un UART és generalment un (o part d'un) circuit integrat utilitzat per a comunicacions sèrie a través del port sèrie d'un ordinador o perifèric. UARTs són ara comunament inclosos en microcontroladors. Un UART dual, o DUART, combina dos UARTS en un únic xip. Molts circuits moderns ara venen amb un UART que es pot també comunicar-se sincrònicament; aquests dispositius són anomenats USARTs (transmissor/receptor síncron/asíncron universal).

## Bibliografia

* Serial Port Complete: COM Ports, USB Virtual COM Ports, and Ports for Embedded Systems; 2nd Edition; Jan Axelson; Lakeview Research; 380 pages; 2007; ISBN 978-1-931-44806-2.
* Serial Port Complete: Programming and Circuits for RS-232 and RS-485 Links and Networks; 1st Edition; Jan Axelson; Lakeview Research; 306 pages; 1998; ISBN 978-0-965-08192-4.
* Serial port and Microcontrollers: Principles, Circuits, and Source Codes; 1st Edition; Grzegorz Niemirowski; CreateSpace; 414 pages; 2013; ISBN 978-1-481-90897-9.

## Referències

* ↑ «Els Perifèrics» (PDF). Arxivat de l'original el 2012-01-10. [Consulta: 12 juny 2010].
* ↑ «Motorola 68681 Dual UART (DUART)» (PDF) (en anglès), 14-01-2000. Arxivat de l'original el 2010-07-04. [Consulta: 12 juny 2010].
* ↑ «Comunicació entre sistemes microordinadors». [Consulta: 12 juny 2010].
# Vall de l'Orkhon

El Paisatge cultural de la Vall de l'Orkhon s'estén per les ribes del riu Orkhon a la província d'Orkhon, en la Mongòlia central, prop de 360 km a l'oest de la capital Ulan Bator. Va ser declarat com a Patrimoni de la Humanitat per la Unesco l'any 2004, per representar l'evolució de les tradicions ramaderes nòmades durant més de dos mil·lennis. Abasta una àrea protegida de 7.537 ha i una àrea de respecte de 143.867 ha.

## Llocs

Els principals llocs de la vall són:
* Els Memorials en honor dels prínceps turcs de principis del segle viii Bilge Khan i Kul Tigin amb les seves Inscripcions d'Orkhon, que són considerades com els més impressionants monuments dels nòmades de l'Imperi Göktürk. Van ser excavats i desxifrats per arqueòlegs russos el 1889-93.
* Les ruïnes de Khar Balgas, la capital dels uigurs del segle viii, que cobreix 50 km² i que conté les ruïnes del palau, de mercats, temples, monestirs, etc.
* Les ruïnes de la capital de Genguis Kan, Karakorum, que pot haver estat una influència per a la construcció del famós palau de Xanadú.
* El Monestir d'Erdene Zuu, el primer monestir budista establert a Mongòlia. Va ser parcialment destruït per les autoritats comunistes el 1937-40.
* L'Eremiteri de Tuvkhun és un altre monestir, que va ser gairebé destruït totalment pels comunistes mongols.
* Les ruïnes del palau mongol dels segles XIII i xiv en el Pujol Doit, es pensa que va ser la residència d'Ogodei.

## Referències

* ↑ «Orkhon Valley Cultural Landscape». World Heritage List. UNESCO. [Consulta: 7 maig 2017].
* ↑ «Orkhon Valley Cultural Landscape». Documents. UNESCO. [Consulta: 7 maig 2017].
# Videojoc de ser déu

El videojoc de ser déu (God game) és un tipus de videojoc de simulació, on el jugador controla un món en construcció sense adoptar un paper concret o essent la divinitat d'una civilització que ha de desenvolupar en el temps. Les accions del jugador afecten tot el món, que va evolucionant de forma independent (a diferència dels jocs d'estratègia, on s'ha de programar cada acció, com crear o moure unitats).

## Jocs més notables

* Utopia (videojoc) (1982): considerat el primer exemple pur del gènere
* Populous (1989): primer joc amb seqüeles i per a diverses consoles
* SimAnt (1991): un dels primers videojocs d'èxit d'aquest gènere amb criatures no humanes
* Evolution: The Game of Intelligent Life (1997): simulador de l'evolució supervendes
* Black & White (2001): el jugador intervé amb la seva mà divina sobre l'acció general
* Spore (2008): un altre joc d'èxit sobre l'evolució